దాల్మా గార్డెన్ మాల్

దాల్మా గార్డెన్ మాల్ (ఆర్మేనియన్:Դալմա Գարդեն Մոլ) ఆర్మేనియా దేశంలోని ఒక షాపింగ్ మాల్. ఇది ఆర్మేనియా రాజధాని యెరెవాన్‌లో సిట్సెర్నాకబెర్డ్ కొండకు దగ్గరలో ఉంది. ఇది ఆర్మేనియా దేశంలోని మొట్టమొదటి షాపింగ్ మాల్. చరిత్ర ఈ షాపింగ్ మాల్ నిర్మాణం 2009లో మొదలు పెట్టబడింది. 2012 అక్టోబర్ నెలలో ఈ షాపింగ్ మాల్ ప్రారంభించబడింది. ఆర్మేనియాలో జన్మించిన రష్యన్ వ్యాపారి సామ్‌వెల్ కరపెత్యాన్ సారథ్యంలోని తాషిర్ గ్రూప్ ఈ దాల్మా గార్డెన్ షాపింగ్ మాల్‌ను నిర్మించింది. ఈ షాపింగ్ మాల్ ప్రారంభోత్సవానికి ఆర్మేనియా అధ్యక్షుడు "సెర్జ్ సర్ఖస్ జన్" హాజరయ్యాడు. తరువాత "యెరెవాన్ సిటీ" హైపర్‌మార్కెట్ ఈ మాల్‌లో ప్రారంభమయ్యింది. 2015లో "క్యారీఫోర్ హైపర్‌మార్కెట్" ఈ షాపింగ్ మాల్‌లో మొదలయ్యింది. సేవలు యెరెవాన్ లోని అతిపెద్ద నగల దుకాణం ఈ షాపింగ్ మాల్‌లో ఉంది. 2013, నవంబర్ 18న ఈ మాల్‌లో "సినిమా స్టార్" మల్టిప్లెక్స్ సినిమా థియేటర్ ప్రారంభించబడింది. "సినిమా స్టార్" అనేది రష్యన్ సినిమా వ్యాపార సంస్థ. ఇది ఆర్మేనియన్ మార్కెట్లోకి ఈ షాపింగ్ మాల్‌లో 6 హాళ్లను నెలకొల్పడం ద్వారా ప్రవేశించింది. ఈ మల్టీప్లెక్స్ మైఖేల్స్ కేఫ్ రెస్టారెంట్‌కు సమీపంలో ఉంది. ఈ షాపింగ్ మాల్‌లో అనేక కేఫ్‌లు, రెస్టారెంట్లు, ఒక ఫుడ్ కోర్టు, ఒక బౌలింగ్ సెంటర్, చిన్నపిల్లల కోసం "ప్లే లాబ్" ఉన్నాయి. అనేక అంతర్జాతీయ బ్రాండ్ కంపెనీలు ఈ దాల్మా గార్డెన్ మాల్‌లో తమ రీటైల్ షాపులు తెరవడం ద్వారా ఆర్మేనియన్ మార్కెట్లోకి ప్రవేశించాయి. వాటిలో కొన్ని: చిత్రమాలిక దాల్మా గార్డెన్ మాల్‌కు సంబంధించిన దృశ్యమాలిక: మూలాలు